CELEX: 62009CA0549
Language: el
Date: 2011-10-20 00:00:00
Title: Υπόθεση C-549/09: Απόφαση του Δικαστηρίου (έκτο τμήμα) της 20ής Οκτωβρίου 2011 — Ευρωπαϊκή Επιτροπή κατά Γαλλικής Δημοκρατίας (Παράβαση κράτους μέλους — Κρατικές ενισχύσεις — Ενισχύσεις προς τους υδατοκαλλιεργητές και τους αλιείς — Απόφαση κηρύσσουσα τις ενισχύσεις αυτές μη συμβατές με την κοινή αγορά — Υποχρέωση αμελλητί ανακτήσεως των ενισχύσεων που κηρύχθηκαν παράνομες και μη συμβατές με την κοινή αγορά — Παράλειψη εκτελέσεως — Απόλυτη αδυναμία εκτελέσεως)

10.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 362/5
            
         Απόφαση του Δικαστηρίου (έκτο τμήμα) της 20ής Οκτωβρίου 2011 — Ευρωπαϊκή Επιτροπή κατά Γαλλικής Δημοκρατίας
   (Υπόθεση C-549/09) (1)
   
   (Παράβαση κράτους μέλους - Κρατικές ενισχύσεις - Ενισχύσεις προς τους υδατοκαλλιεργητές και τους αλιείς - Απόφαση κηρύσσουσα τις ενισχύσεις αυτές μη συμβατές με την κοινή αγορά - Υποχρέωση αμελλητί ανακτήσεως των ενισχύσεων που κηρύχθηκαν παράνομες και μη συμβατές με την κοινή αγορά - Παράλειψη εκτελέσεως - Απόλυτη αδυναμία εκτελέσεως)
   2011/C 362/06
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: E. Gippini Fournier και K. Walkerová)
   
      Καθής: Γαλλική Δημοκρατία (εκπρόσωποι: G. de Bergues και J. Gstalter)
   
      Αντικείμενο
   
   Παράβαση κράτους μέλους — Παράλειψη λήψεως των αναγκαίων μέτρων για τη συμμόρφωση προς την απόφαση 2005/239/ΕΚ της Επιτροπής, της 14ης Ιουλίου 2004, σχετικά με ορισμένα μέτρα ενισχύσεων που η Γαλλία έθεσε σε εφαρμογή υπέρ των υδατοκαλλιεργητών και των αλιέων (ΕΕ 2005, L 74, σ. 49) — Υποχρέωση αμελλητί ανακτήσεως των ενισχύσεων που κηρύχθηκαν παράνομες και μη συμβατές με την κοινή αγορά και υποχρέωση γνωστοποιήσεως των μέτρων αυτών στην Επιτροπή
   
      Διατακτικό
   
   Το Δικαστήριο αποφασίζει:
   
               1)
            
            
               Η Γαλλική Δημοκρατία, παραλείποντας να εκτελέσει, εντός της ταχθείσας προθεσμίας, την απόφαση 2005/239/ΕΚ της Επιτροπής, της 14ης Ιουλίου 2004, σχετικά με ορισμένα μέτρα ενισχύσεων που η Γαλλία έθεσε σε εφαρμογή υπέρ των υδατοκαλλιεργητών και των αλιέων, και να ανακτήσει από τους δικαιούχους τις ενισχύσεις οι οποίες, με τα άρθρα 2 και 3 της εν λόγω αποφάσεως, κηρύχθηκαν παράνομες και μη συμβατές με την κοινή αγορά, παρέβη τις υποχρεώσεις από υπέχει από τα άρθρα 288, τέταρτο εδάφιο, ΣΛΕΕ και 4 της εν λόγω αποφάσεως.
            
         
               2)
            
            
               Καταδικάζει τη Γαλλική Δημοκρατία στα δικαστικά έξοδα.
            
         
      (1)  ΕΕ C 80 της 27.3.2010.